200 g teralist kuiva kohupiima  100 g võid  100 g suhkrut  5 dl suhkrut  2 tl küpsetuspulbrit  1 tl vanillisuhkrut  näpuotsatäis soola  1 muna  kattematerjale*    Köögikombainis või kahvlite abiga sega kõikidest komponentidest peale muna ja kattematerjali kokku ühtlane puru, ning suru see  käega ühtlaseks tainaks. Võta tainast väikesed jupid ja vormi meelepärasteks kujudeks (mina vormisin esmalt ühe u 1,5 cm laiuse vorsti, millest lõikasin u 3 cm pikkused jupid). Pintselda ahjuplaadile asetatud küpsiseid kergelt lahti klopitud munaga ning puista peale meelepärane kate*. Küpseta 200-kraadises ahjus u 15 min ja küpseta, kuni nad on pealt ilusad kuldsed.  * Katte puhul võib lasta fantaasial lennata. Mina kasutasin nii kookoshelbeid, purustatud mandlilaaste, värvilisi suhkrukaunistusi kui ka  demerara suhkrut törtsu kaneeliga. Lemmikud olid viimased.        ***    Tegu on täiesti ideaalset laupäeva-pärastlõuna küpsistega. Valmivad kiirelt, maitsevad mõnusalt mahedad. Erinevalt Ameerika-pärastest  küpsistest, millega tekib juba ühest ampsust suhkru üledoos, on neid just paras ahjusoojana raamatu ja tassi tee kõrval näksida. Minu puhul kahjuks küll asendas romaani õpik, kuid ühe külma pärastlõuna suutsid nad kraadi võrra soojemaks teha küll. :)        Retsept pärit nami-nami'st.